প্রথম উলম্ব সমুদ্র সেতুর উদ্বোধন করবেন মোদি

ওয়েব ডেস্ক: প্রথম উল্লম্ব সমুদ্র ব্রিজের (Vertical Sea Bridge) উদ্বোধন করবেন প্রধানমন্ত্রী নরেন্দ্র মোদি (Narendra Modi। যেখানে ব্রিজ প্রয়োজনে ২২ মিটার পর্যন্ত উপরে উঠতে পারবে। প্রথম ভার্টিক্যাল লিফ্ট রেল ব্রিজ উদ্বোধন করবেন মোদি। ৬ এপ্রিল রামনবমীর দিন এর উদ্বোধন হবে। ০২.০৫ কিলোমিটার লম্বা রেল ব্রিজ পুরনো পম্বন ব্রিজের পরিবর্তে ব্যবহার হবে। ২০২২ সাল থেকে ওই ব্রিজ বন্ধ হয়ে রয়েছে।

রেল বিকাশ নিগম ২৭৯.৬৩ কোটি টাকা ব্যয়ে এই ব্রিজের নির্মাণ করেছে। এই ব্রিজ রেলের সংযোগ বৃদ্ধির গুরুত্বপূর্ণ স্মারক। ভারতের মূল ভূখণ্ডের সঙ্গে তীর্থ ক্ষেত্র রামেশ্বরম দ্বীপের যোগাযোগ বাড়াবে। নতুন পম্বন ব্রিজ যেভাবে ডিজাইন করা হয়েছে তাতে এর তলা দিয়ে খুব সহজেই জাহাজ চলাফেরা করতে পারবে। এখানে ইলেক্ট্রো মেকানিজম ব্যবহার করা হয়েছে। পাঁচ মিনিটেই এই ব্রিজ উঠে যেতে পারে। এর ফলে ট্রেন পরিষেবায় বিঘ্ন ঘটবে না। ২০১৯ সাল থেকে এই প্রকল্পের কাজ চলছে। প্রধানমন্ত্রী নরেন্দ্র মোদিই এর ভিত্তিপ্রস্তর স্থাপন করেছিলেন।

আর ওপড়ুন: সরকারি উদ্যোগে CUET ও NEET – এ এবার অনলাইন কোচিং দিল্লিতে, শুরু ১ এপ্রিল